Príloha č. 10

**Pravidlá preferenčného zamestnávania RÓMSKYCH UCHÁDZAČOV O ZAMESTNANIE**

MV SR/ÚSVRK v rámci implementácie NP PRIM II. na **základe Prílohy č. 4 Vyzvania** **na predloženie žiadosti o nenávratný finančný príspevok pre Národný projekt Podpora predprimárneho vzdelávania detí z marginalizovaných rómskych komunít II., kód vyzvania OPLZNP-PO5-2020-1,** vyhláseného Ministerstvom vnútra Slovenskej republiky ako sprostredkovateľským orgánom pre Operačný program Ľudské zdroje v zastúpení Ministerstva práce, sociálnych vecí a rodiny Slovenskej republiky ako riadiaceho orgánu pre Operačný program Ľudské zdroje **prijíma dočasné vyrovnávacie opatrenie (DVO)** v zmysle § 8a ods. 4 zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov[[1]](#footnote-1) **formou zavedenia povinnosti preferenčného zamestnávania rómskych uchádzačov o zamestnanie obcou (oprávneným užívateľom)** **pri výbere uchádzača na obsadzovanú pracovnú pozíciu pedagogický asistent (PA), odborný zamestnanec (OZ), rodičovský asistent (RA)**, čím aplikuje ustanovenie § 8a zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov.

Prijímateľ DVO, ktorým je MV SR/ÚSVRK, má povinnosť o prijatých dočasných vyrovnávacích opatreniach podávať správy Slovenskému národnému stredisku pre ľudské práva a jeho výsledky priebežne monitorovať.

**Cieľom prijímania DVO v  NP PRIM** II. je **zvýšiť zamestnanosť Rómov** v kontexte sociálno-ekonomickej integrácie marginalizovaných komunít, ako sú Rómovia (o. i. investičná priorita 5.1. Operačného programu Ľudské zdroje) a špecificky **zvýšiť uplatniteľnosť Rómov a Rómok v pedagogických a odborných profesiách** systému vzdelávania.

Zamestnanosť Rómov dlhodobo zaostáva za nerómskou populáciou (CVEK, RAVS, 2017). Podľa dostupných údajov prevažuje u Rómov vysoká miera nezamestnanosti – až 72% nezamestnanosť Rómov mužov a 75% nezamestnanosť Rómok žien (UNDP, 2010). Vylúčenie z trhu práce súvisí so stupňom priestorového vylúčenia. Podiely pracujúcich k nezamestnaným v segregovanom prostredí tvoria 11,1% k 88,9%, pričom v prípade nerómskej populácie žijúcej v geografickej blízkosti boli podiely 85,9% pracujúcich k 14,1% nezamestnaných (UNDP, 2010). Pre segregované rómske komunity, kde je miera zamestnanosti dlhodobo extrémne nízka a diskriminácia na trhu práce veľmi vysoká, je potrebné uplatňovať inovatívne zamestnávania vrátane vytvárania dostatočného množstva dočasných primeraných pracovných miest financovaných z verejných prostriedkov (Návrh na odporúčanie Rady o účinných opatreniach na integráciu Rómov v členských štátoch, Inštitút zamestnanosti, 2013).

Podľa EK, Rómovia a Rómky, napriek relatívne vysokému podielu žiakov a žiačok z odlišného jazykového prostredia na školách (7,1%) nemajú zastúpenie v pedagogických profesiách a vzdelávacia politika potrebu diverzity medzi učiteľmi ani nereflektuje. Zvyšovanie diverzity učiteľov (učitelia z minoritného prostredia) je pritom žiadané z viacerých dôvodov; pomáha škole adresnejšie zvyšovať diverzitu v triede. Spolu s podporovaním zastúpenia učiteľov a učiteliek z minoritného prostredia je potrebné rovnako venovať pozornosť interkultúrnemu vzdelávaniu a príprave, ako v príprave na výkon učiteľskej profesie, tak v kontinuálnom profesijnom rozvoji a zahrnúť diverzitu do kurikúl s cieľom podporovať inkluzívne vzdelávacie prostredie (EK, 2016).

Prijímanie DVO sa preto uplatňuje na základe nerovnosti príležitostí Rómov, najmä žijúcich v segregovanom prostredí (ako sú marginalizované rómske komunity) k trhu práce, a špecificky v pedagogických a odborných pozíciách v školstve, ako sú pedagogický asistent, odborný zamestnanec a rodičovský asistent. Tieto profesie sú v NP PRIM II. účelovo viazané na podporu zvyšovania vzdelanostnej úrovne detí z MRK a prekonávanie bariér k ich účasti na predprimárnom vzdelávaní.[[2]](#footnote-2)

**Pri obsadzovaní pracovných pozícií PA aplikuje oprávnený užívateľ nasledovné pravidlá:**

1. Oprávnený užívateľ je povinný uplatniť DVO v prípade ak:
2. aspoň jeden z uchádzačov deklaruje že je rómskeho etnického pôvodu, rómskej národnosti, resp. že je príslušníkom marginalizovanej rómskej komunity, a súčasne
3. tento uchádzač spĺňa kvalifikačné predpoklady podľa vyhlášky č. 1/2020 Z. z. Ministerstva školstva, vedy, výskumu a športu Slovenskej republiky, o kvalifikačných predpokladoch pedagogických zamestnancov a odborných zamestnancov a súčasne
4. ovláda materinský jazyk detí používaný v miestnej rómskej komunite.

V takom prípade sa zamestná preferenčne tento uchádzač.

**B**. Oprávnený užívateľ je povinný uplatniť DVO aj v prípade ak:

1. aspoň jeden z uchádzačov deklaruje že je rómskeho etnického pôvodu, rómskej národnosti, resp. že je príslušníkom marginalizovanej rómskej komunity, a súčasne
2. tento uchádzač spĺňa kvalifikačné predpoklady podľa vyhlášky č. 437/2009 Z. z. Ministerstva školstva Slovenskej republiky, ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov v znení neskorších predpisov, a súčasne
3. ani jeden z uchádzačov neovláda materinský jazyk detí používaný v miestnej rómskej komunite.

V takom prípade sa zamestná preferenčne tento uchádzač.

V ostatných prípadoch (napr. ak žiadny z uchádzačov nedeklaroval skutočnosť uvedenú v bode A. 1) alebo B.1), ak tento uchádzač neovláda materinský jazyk detí používaný v miestnej rómskej komunite a iný uchádzač ho ovláda a pod.) sa DVO neuplatňuje.

**Pri obsadzovaní pracovných pozícií OZ** **aplikuje oprávnený užívateľ nasledovné pravidlá:**

Oprávnený užívateľ je povinný uplatniť DVO v prípade ak:

1. aspoň jeden z uchádzačov deklaruje že je rómskeho etnického pôvodu, rómskej národnosti, resp. že je príslušníkom marginalizovanej rómskej komunity, a súčasne
2. tento uchádzač spĺňa porovnateľné kvalifikačné predpoklady podľa vyhlášky č. 1/2020 Z. z. Ministerstva školstva, vedy, výskumu a športu Slovenskej republiky o kvalifikačných predpokladoch pedagogických zamestnancov a odborných zamestnancov ako uchádzač, ktorý by bol hodnotený ako najúspešnejší.

**Pri obsadzovaní pracovných pozícií RA** **aplikuje oprávnený užívateľ nasledovné pravidlá:**

Oprávnený užívateľ je povinný uplatniť DVO v prípade ak:

1. aspoň jeden z uchádzačov deklaruje že je rómskeho etnického pôvodu, rómskej národnosti, resp. že je príslušníkom marginalizovanej rómskej komunity

**Oprávnený užívateľ je povinný v informácii o voľnom pracovnom mieste uviesť nasledovný text:**

*„Zamestnávateľ aplikuje pri výbere zamestnanca na toto pracovné miesto dočasné vyrovnávacie opatrenie v zmysle § 8a zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov, vo forme preferenčného zamestnávania rómskych uchádzačov o pracovné miesto. Bližšie informácie nájdete na www.minv.sk/?romske-komunity-uvod, v časti Národné projekty.“*

**Oprávnený užívateľ je povinný priložiť k Žiadosti o schválenie výberu uchádzača v danej pracovnej pozícii**:

Prílohu č. 10, s vyznačením informácie o uplatnení pravidiel preferenčného zamestnávania rómskych uchádzačov o zamestnanie. Túto prílohu oprávnený užívateľ priloží k Záznamu o priebehu procesu obsadzovania danej pracovnej pozície, ktorý je prílohou Žiadosti o schválenie výberu uchádzača na pracovnú pozíciu. Informáciu o využití pravidiel preferenčného zamestnávania rómskych uchádzačov o zamestnanie vyznačí nasledovne:

*„Zamestnávateľ* ***aplikoval/neaplikoval*** *(nehodiace sa prečiarknite) pri výbere zamestnanca na toto pracovné miesto dočasné vyrovnávacie opatrenie v zmysle § 8a zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov, vo forme preferenčného zamestnávania rómskych uchádzačov o pracovné miesto.“*

|  |  |  |  |  |
| --- | --- | --- | --- | --- |
| V |  | |  |  |
| Dňa: | |  |  | Podpis zástupcu zamestnávateľa (oprávnený užívateľ) |

1. Cieľom prijímania dočasných vyrovnávacích opatrení je zabezpečiť rovnosť príležitostí v praxi. Dočasnými vyrovnávacími opatreniami sú najmä opatrenia:

   - zamerané na odstránenie sociálneho alebo ekonomického znevýhodnenia, ktorými sú nadmerne postihnutí príslušníci znevýhodnených skupín,

   - spočívajúce v podporovaní záujmu príslušníkov znevýhodnených skupín o zamestnanie, vzdelávanie, kultúru, zdravotnú starostlivosť a služby,

   - smerujúce k vytváraniu rovnosti v prístupe k zamestnaniu, vzdelávaniu, zdravotnej starostlivosti a bývaniu, a to najmä prostredníctvom cielených prípravných programov pre príslušníkov znevýhodnených skupín alebo prostredníctvom šírenia informácií o týchto programoch alebo o možnostiach uchádzať sa o pracovné miesta alebo miesta v systéme vzdelávania. [↑](#footnote-ref-1)
2. Použitá literatúra:

   EC (2016). Study on the Diversity within the Teaching Profession with Particular Focus on Migrant and/or Minority Background. Brussels: ECORYS, EC. Dostupné na internete: http://ec.europa.eu/dgs/education\_culture/repository/education/library/study/2016/teacher-diversity\_en.pdf

   ECOSOC (2013). Návrh na odporúčanie Rady o účinných opatreniach na integráciu Rómov v členských štátoch. Brussels: Ecosoc, Inštitút zamestnanosti. Dostupné na internete: http://www.iz.sk/sk/stanoviska/zapracovanie-pozmenujuceho-navrhu.

   FILADELFIOVÁ, J. – GEREBERY, D. et al. (2012). Report on the Living Conditions of Roma Households in Slovakia 2010. Bratislava: UNDP.

   LAJČÁKOVÁ, J. a kol. (2017). Riešenie nezamestnanosti Rómov. Od mýtu k praxi a späť. Bratislava: CVEK, RAVS. Dostupné na internete: http://cvek.sk/wp-content/uploads/2017/04/Nezamestnanost-Romov\_studia.pdf [↑](#footnote-ref-2)